Traditio Apostolica

Traditio Apostolica est nomen tralaticium antiquae disciplinae ecclesiae originaliter Graece conscriptae.

 Quae continet 
In Traditione Apostolica officia negotiaque episcopi, presbyteri et diaconi in communitate Christiana eorumque ordinatio exponuntur. Porro et ordines viduarum, lectorum, virginum consecratarum, et subdiaconorum, praeparationem ritumque baptismatis necnon formam Eucharistiae et festi Paschalis continet. 

Quod multae versiones variis in linguis exstant, conicitur Traditionem Apostolicam antiquitate posteriore in terris circa Mare Mediterraneum sitis et usque ad Aethiopiam in usu fuisse. Fons maximi momenti ad historiam ecclesiarum antiquarum cum liturgiis earum indagandam habetur. In liturgia post Concilium Vaticanum Secundum reformanda hoc opus saepius adhibitum est, inter alia ad precem eucharisticam episcopo ordinando conscribendam.

 Quaestiones solvendae 
Quo loco quoque anno opus anonymum confectum sit incertum est. Diu Traditio Apostolica Hippolyto antipapae Romae adscriptum est, quod autem his diebus a multis dubitatur; si Hippolytus re vera operis auctor est, Romae inter annos 215 et 235 scriptum est.

 Editiones 
 La Tradition Apostolique, d’après des anciennes versions. Introduction, traduction et notes par Bernard Botte (= Sources Chrétiennes Vol. 11). du Cerf, Parisiis 1946. 2. ed. 1969, iterum typis datum 1984, ISBN 9782204022828 (in interrete).
 Erik Tidner (ed.): Didascaliae Apostolorum Canonum Ecclesiasticorum Traditionis Apostolicae versiones Latinae (= Texte und Untersuchungen zur Geschichte der altchristlichen Literatur Vol. 75). Akademie-Verlag, Berolini 1963.
 Traditio Apostolica. In: Didache / Zwölf-Apostel-Lehre (= Fontes Christiani Band 1). Herder, Friburgi 1991, ISBN 3-451-22201-9, p. 211–312. (Latine cum versione Theodisca).
 Pseudo-Ippolito: Traditio Apostolica / Tradizione apostolica (= Collana di testi patristici Vol. 133). Città nuova editrice, Romae 1996.
 Paul F. Bradshaw: The Apostolic Tradition: A Commentary (= Join Liturgical Studies Vol. 91). Hymns Ancient and Modern, Norwich 2021, ISBN 978-0-334-03166-6 (in interrete).

 Bibliographia 
 Paul F. Bradshaw: The Search for the Origins of Christian Worship: Sources and Methods for the Study of Early Liturgy. Oxford University Press, Oxonii 1992 (in interrete); 2. ed. 2002 (in interrete).
 Allen Brent: Hippolytus and the Roman Church in the Third Century: Communities in Tension before the Emergence of a Monarchical Bishop (= Supplements to Vigiliae Christianae Vol. 31). Brill, Lovanii 1995, p. 256–367; doi:10.1163/9789004312982.
 Everett Ferguson: Creeds, Councils, and Canons. In: The Oxford Handbook of Early Christian Studies. Oxford University Press, Oxonii 2010, p. 427–445.
 Christoph Markschies: Traditio Apostolica. In: Religion in Geschichte und Gegenwart (RGG). 4. ed. Vol. 8, Mohr-Siebeck, Tubingae 2005, col. 504–505

Categoria:Textus Christiani